|  |  |
| --- | --- |
| AGENCIJA ZA KOMERCIJALNU DJELATNOST proizvodno, uslužno i trgovačko d.o.o. Savska cesta 31, 10000 ZagrebOIB: 58843087891 | Evidencijski broj: 1/INV/OPN |
| 1. Pojašnjenje Poziva na dostavu ponuda
 |

Broj: 13/2024-74

Zagreb, 28.6.2024.

 SVIM ZAINTERESIRANIM

GOSPODARSKIM SUBJEKTIMA

Sukladno traženju zainteresiranog gospodarskog subjekta i točki 10. Poziva za dostavu ponuda, u otvorenom postupku nabave „Izgradnja Data centra Sveta Nedelja“, Naručitelj pojašnjava te mijenja Poziv za dostavu ponuda kako slijedi:

1. Pitanje

Poštovani, jučer (27.06.2024.) je pokrenut novi postupak nabave za izgradnju Data centra Sveta Nedelja 1\_INV\_OPN. Pozivom je propisan rok za dostavu ponude do 10:00 sati dana 4. srpnja 2024. godine. Molimo Naručitelja produljenje navedenog roka koji je trenutno prekratak, s obzirom da ponuditelji: moraju proučiti novu dokumentaciju i evidentirati izmjene, proučiti novi troškovnik, usporediti ga sa starim, te eventualno zatražiti, zaprimiti i analizirati nove ponude od dobavljača, pribaviti potrebnu (obnovljenu) dokumentaciju, pribaviti potrebnu dokumentaciju za nominirane podizvođače ponovno složiti i numerirati kompletnu dokumentaciju.

Dodatno, ponuditelji koji nisu locirani u Zagrebu moraju barem dan prije pripremiti ponudu kako bi osigurali njenu dostavu na vrijeme. Uzimajući u obzir sve navedeno te činjenicu da su u ostavljenom roku za predaju ponuda i dva dana vikenda, koji dodatno oduzimaju dragocjeno vrijeme za pripremu ponuda, smatramo propisani rok prekratkim za kvalitetnu pripremu ponude te još jednom molimo produljenje roka za predaju ponuda.

1. Odgovor

Naručitelj ne prihvaća zahtjev za produljenje roka za dostavu ponuda, jer se troškovničke stavke nisu mijenjale te su isti zahtjevi iz dokumentacije kao što su bili i u prethodnom postupku nabave. Naručitelj ukazuje i da se npr. potvrda porezne može dostaviti ista, kao i u zadnjem postupku, ako nije starija od 30 dana

2. Pitanje

Je li kod stavki koje se sastoje od podstavki i kompleta (npr. razvodni ormari) potrebno upisivati jedinične cijene za podstavke. Molimo jednoznačan odgovor koji će se primjenjivati na cjelokupan troškovnik.

2. Odgovor

U troškovniku je potrebno popuniti samo one troškovničke stavke u kojima je kod jedinične cijene upisano 0,00.

3. Pitanje

Smiju li ponuditelji sami popravljati greške (formule) u troškovnicima? Naime, pregledom troškovnika ustanovili smo da je u dijelu rekapitulacije radova pogrešna formula za iznos poglavlja VII: Fotonaponska elektrana.

3. Odgovor

Naručitelj pojašnjava da je dozvoljeno popravljati/dodavati formule u ponudbenom Troškovniku, ali napominjemo da se sukladno točki 5. Poziva na dostavu ponuda, ne smije mijenjati Troškovnik (tekstualni opis, jedinica mjere ili količina stavke), jer će se u tom slučaju smatrati da ponuda nije sukladna Pozivu za dostavu ponuda, odnosno odbaciti će se kao neprihvatljiva ponuda.

4. Pitanje

U DON-u, pod točkom 11: naveden je način ispunjavanja troškovnika, među ostalim:

a) Kod troškovničkih stavki gdje se dozvoljava nuđenje jednakovrijednog proizvoda drugog proizvođača te je predviđena mogućnost upisa „Tip i proizvođač“, Ponuditelj je dužan već u ponudi upisati ponuđeni tip i proizvođača te dostaviti odgovarajuće dokaze da ponuđeni predmet nabave udovoljava zahtjevima iz minimalnih tehničkih specifikacija navedenih u Troškovniku ili da nudi bolju tehnička izvedivost.

Proizvod koji je u stavci Troškovnika naveden kao primjer smatra se ponuđenim ako ponuditelj ne upiše jednakovrijedan proizvod drugog proizvođača na za to predviđenom mjestu.

Je li u ovom slučaju ( kada se nudi proizvod koji je u stavci naveden kao primjer) potrebno dostavljati tehničku dokumentaciju za taj proizvod - kako je navedeno prvom pasusu?

4. Odgovor

Naručitelj pojašnjava da se smatra da je proizvod koji je u stavci Troškovnika naveden kao primjer ponuđen ako ponuditelj ne upiše jednakovrijedan proizvod drugog proizvođača na za to predviđenom mjestu. U tom slučaju ako se nudi proizvod koji je već bio upisan u troškovniku kao primjer, ponuditelj nije dužan dostavljati nikakvu dokaznu dokumentaciju.

 POVJERENSTVO ZA NABAVU